| Medaljeoversikt |
| --- |
| Langrenn: |
| Langrenn U23-Verdensmesterskap |
| Gull | 2009 Praz de Lys | Sprint klassisk |
| Norges flagg Norgesmesterskap |
| Gull | 2009 Gjøvik |  Sprintstafett |
| Sølv | 2007 Meråker |  Sprint U23 |
| Sølv | 2010 Stokke |  3 x 5 km stafett |
| Bronse | 2011 Steinkjer | 3 x 5 km stafett |

**Karianne Gåsland Bjellånes** (født 9. august 1986 i Mo i Rana) er en norsk tidligere langrennsløper. Hun representerte Henning Skilag, og bodde i Trondheim de siste årene av sin aktive idrettskarriere. Hun la opp i 2011.

Bjellånes er i familie med Ole Tobias Olsen, som regnes som Nordlandsbanens far.[]

Idrettskarriere
---------------

### Sesongen 2006/07

I januar 2007 deltok hun i Ski-NM 2007. På 15 km fri teknikk kom hun på 33.-plass totalt, som holdt til åttendeplass i U23-klassen. På 15 km duathlon (skibytte) kom hun også på 33.-plass totalt og åttendeplass i U23-klassen. På sprinten ble hun slått ut i kvartfinalen, og kom 16.-plass, men dette holdt til sølvmedalje i U23-klassen, bak Kari Vikhagen Gjeitnes. Hun gikk også på Henning Skilags stafettlag som kom på fjerdeplass på 3 × 5 km stafett.

Hun debuterte i verdenscupen i mars 2007 i Drammen, der hun tok sine første World Cup-poeng med 27.-plass. Hun gikk 30 km i NM del 2 i Nybygda, og kom der på 19.-plass. I Norgescupen i langrenn 2006/07 kom hun på 32.-plass med 112 poeng i seniorklassen og fjerdeplass i U23-klassen med 534 poeng. Hun gikk også i Skandinavisk Cup 2006/07, der hun kom på 32.-plass med 64 poeng, der Astrid Uhrenholdt Jacobsen vant. Hun fikk sin første pallplass i Skandinavisk Cup i februar 2007, med en tredjeplass på sprinten i Falun.

### Sesongen 2007/08

Bjellånes vant to av rennene i Skandinavisk Cup 2007/08, og kom på tredjeplass sammenlagt med 399 poeng. Hun kom på sjetteplass i seniorklassen i Norgescupen i langrenn 2007/08, og hun kom på andreplass i U23-klassen.

Hun gikk lagsprint sammen med Kari Vikhagen Gjeitnes under Ski-NM 2008, og kom der på sjetteplass. Under U23-VM på ski 2008 gikk hun sprinten, der hun kom på tolvteplass.

### Sesongen 2008/09

Hennes beste plassering i Skandinavisk Cup 2008/09 var en andreplass i sprint i Keuru, og hun endte på 14.-plass til sammen med 176 poeng i Skandinavisk Cup denne sesongen. I Norgescupen i langrenn 2008/09 vant hun et av rennene, og endte på tiendeplass med 319 poeng, og i U23-klassen kom hun på sjetteplass med 427 poeng.

Hun gikk 30 km fellesstart i Ski-NM 2009, og kom der på 16.-plass. Hun gikk også sprintstafetten, sammen med Kari Vikhagen Gjeitnes, og vant denne distansen. I U23-VM på ski 2009 vant hun sprinten, foran de to finske utøverne Mari Laukkanen og Kerttu Niskanen.

### Sesongen 2009/10

Bjellånes kvalifiserte seg ikke til det norske OL-laget i 2010. I det siste verdenscupløpet før OL i 2010, i canadiske Canmore, kvalifiserte hun seg til sin første verdenscupfinale der hun ble nummer 5. Dette fulgte hun opp med tilsvarende plassering i Drammen. Hun kom på 51.-plass med 131 poeng i verdenscupen denne sesongen.

I Ski-NM 2010 del 1 fikk hun sølv på 3 × 5 km stafett, der hun gikk på IL Hennings førstelag sammen med Kari Vikhagen Gjeitnes og Marte Elden. Individuelt kom hun på 14.-plass både på sprinten og på 15 km skiathlon. Hun kom på sjetteplass på lagsprinten i NM del 2, der hun også kom på syvendeplass på 30 km klassisk.

Hun vant to av rennene i Norgescupen i langrenn 2009/10, og kom på fjerdeplass totalt med 410 poeng. I Skandinavisk Cup 2009/10 kom hun på 19.-plass med 142 poeng.

Hun deltok i Birkebeinerrennet 2010, der hun kom på andreplass i kvinneklassen, kun slått av Jenny Hansson fra Sverige. Dette bidro til at hun kom på tiendeplass i FIS Marathon Cup 2009/10 med 80 poeng.

### Sesongen 2010/11

Et tretthestbrudd i venstre fot ødela mye av sesongen 2010/11 for Bjellånes. Hun deltok i Skandinavisk Cup 2010/11, der hun kom på 78.-plass med ni poeng, og hun kom på 12.-plass i Norgescupen i langrenn 2010/11 med til sammen 268 poeng, der hun vant ett av rennene.

I Ski-NM 2011 del 1 på Steinkjer fikk IL Henning bronse på 3 × 5 km stafett, med Bjellånes på laget. Individuelt gikk hun også sprinten, der hun ble slått ut i kvartfinalen, og hun kom på 26.-plass på 10 km klassisk.

I Birkebeinerrennet 2011 kom hun på syvendeplass.

Hun la opp etter sesongen 2010/11.

Resultatoversikt
----------------

### Continental Cup

Pallplasseringer

| Nr. | Dato | Sted | Øvelse | Plass |
| --- | --- | --- | --- | --- |
| 1. | 25. februar 2007 | Finlands flagg Falun | Sprint klassisk | 3. |
| 2. | 24. januar 2008 | Latvias flagg Riga | Sprint fri teknikk | 1. |
| 3. | 27. januar 2008 | Estlands flagg Joulumae | 10 km klassisk | 1. |
| 4. | 3. januar 2009 | Finlands flagg Keuru | Sprint klassisk | 2. |
| 5. | 18. februar 2010 | Norges flagg Ringkollen | 3,3 km prolog, klassisk | 3. |

Sammenlagtplasseringer Skandinavisk Cup

| Sesong | Sammenlagt |
| --- | --- |
| Poeng | Plass |
| 2006/07 | 112 | 32. |
| 2007/08 | 399 | 3. |
| 2008/09 | 176 | 14. |
| 2009/10 | 142 | 19. |
| 2010/11 | 100 | 28. |
| 2011/12 | 9 | 78. |

Referanser
----------

1. ↑   arkiveringsdato 22. august 2019, arkiv-URL web.archive.org, fasterskier.com[Hentet fra Wikidata]
2. 1 2  Rana Blad - *Bjellånes legger opp*, besøkt 25. mars 2017.
3. ↑  Norges Skiforbund - *NM på ski 2007 langrenn 10 km kvinner fri teknikk* Arkivert 27. mars 2017 hos Wayback Machine. besøkt 26. mars 2017.
4. ↑  Norges Skiforbund - *NM på ski 2007 langrenn 7,5km C+7,5km F kvinner*[*død lenke*], besøkt 26. mars 2017.
5. ↑  Norges Skiforbund - *NM på ski 2007 langrenn sprint kvinner* Arkivert 27. mars 2017 hos Wayback Machine. besøkt 26. mars 2017.
6. ↑  Norges Skiforbund - *Norgescup Langrenn 2006-2007 Kvinner* Arkivert 27. mars 2017 hos Wayback Machine. besøkt 26. mars 2017.
7. ↑  Norges Skiforbund - *Scandinavian Cup Cross Country 2006-2007 Women* Arkivert 27. mars 2017 hos Wayback Machine. besøkt 26. mars 2017.
8. ↑  Norges Skiforbund - *Scandinavian Cup Cross Country 2007-2008 Women* Arkivert 27. mars 2017 hos Wayback Machine. besøkt 26. mars 2017.
9. ↑  Norges Skiforbund - *Spar Cup Langrenn 2007-2008 Kvinner* Arkivert 27. mars 2017 hos Wayback Machine. besøkt 26. mars 2017.
10. ↑  Norges Skiforbund - *NM lagsprint 2008 28. mars 2008* Arkivert 27. mars 2017 hos Wayback Machine. besøkt 26. mars 2017.
11. ↑  Norges Skiforbund - *Scandinavian Cup Cross Country 2008-2009 Women* Arkivert 25. mars 2017 hos Wayback Machine. besøkt 26. mars 2017.
12. ↑  Norges Skiforbund - *Spar Cup Langrenn 2008-2009 Kvinner* Arkivert 27. mars 2017 hos Wayback Machine. besøkt 26. mars 2017.
13. ↑  Norges Skiforbund - *NM Del 2* Arkivert 27. mars 2017 hos Wayback Machine. besøkt 26. mars 2017.
14. ↑  Norges Skiforbund - *NM ski 2010 Stokke* Arkivert 27. mars 2017 hos Wayback Machine. besøkt 26. mars 2017.
15. ↑  Norges Skiforbund - *Spar Cup Langrenn 2009-2010 Kvinner Senior* Arkivert 27. mars 2017 hos Wayback Machine. besøkt 26. mars 2017.
16. ↑  Norges Skiforbund - *NM ski 2011 Steinkjer* Arkivert 27. mars 2017 hos Wayback Machine. besøkt 26. mars 2017.

Eksterne lenker
---------------

* (en) Karianne Bjellånes – FIS (langrenn) Rediger på Wikidata
* Profil hos Team Trøndelag (arkivert)